ועדת הכספים, כנסת 20, פרוטוקול מספר 127, 2015-10-27 18:38

משה גפני: אני פותח את ישיבת ועדת הכספים.

משה גפני: על סדר היום פרק ד' (מיסוי מקרקעין), סעיפים 9(1) ו-12 (רישום זכויות במקרקעין ביישובי מיעוטים).

<שגית אפיק: ניתן למעין להסביר.

<שגית אפיק: אחר כך נקריא.

משה גפני: קחי בחשבון שאנחנו כבר שבועיים לא ישנים.

משה גפני: ישנים כן אבל באופן חלקי.

משה גפני: תגידי את זה קצר.

<מעין נשר: אשמח לקצר.

<מעין נשר: רכזת שיכון, אגף התקציבים באוצר.

<מעין נשר: אנחנו כאן בעקבות המלצות צוות 120 יום למציאת פתרונות לטיפול בבעיית הדיור במגזר המיעוטים, צוות שהממשלה החליטה עליו בראשות הממונה על התקציבים.

<מעין נשר: הצוות עבד במשך 120 ימים והגיש את המלצותיו לממשלה.

<מעין נשר: הממשלה אימצה אתה המלצות.

<מעין נשר: הצוות המליץ המלצות בעיקר בתחומים שלא נוגעים לתחומי הדיון בוועדה הזאת אלא יותר נוגעים לתחומי ועדת הפנים בתחומי המקרקעין והדיור.

משה גפני: ועדת הפנים סיימה את הדיונים?

<קריאה: כמעט.

<מעין נשר: את הדיון בחלק הזה היא סיימה.

<מעין נשר: היא צריכה להצביע.

משה גפני: מה את מבקשת מאתנו?

<מעין נשר: חלק מההמלצות נגע לנושא הסדרת הבינוי הקיים במגזר המיעוטים.

משה גפני: המיעוטים, הכוונה לחרדים.

<מעין נשר: המיעוטים, הכוונה למגזר הערבי.

<קריאה: זה כולל.

<קריאה: הכול כולל.

<קריאה: סל אחד.

משה גפני: הסעיף הזה הוא הטבה.

<קריאה: לא.

<קריאה: אין הטבה.

<קריאה: לפי דעתי לא.

<מעין נשר: כן.

משה גפני: האמת היא שזאת הטבה.

משה גפני: מה שתסביר זה בסדר, אבל זאת הטבה.

משה גפני: לכן זה בטוח לא חרדים.

רחל עזריה: בזה שניכם מסכימים.

רחל עזריה: כשזאת לא הטבה, זה רק לשני.

משה גפני: זאת הטבה.

משה גפני: מעין, זאת הטבה?

<מעין נשר: בעינינו כן.

משה גפני: גם אני חושב כך, אבל תכף נשמע.

<מעין נשר: הטבה שנדרשת כדי לעזור שתהיה הסדרה בבינוי הקיים.

<מעין נשר: חלק מהבעיה היא שהרבה מהדירות והקרקעות במגזר הערבי לא רשומות על שם מי שמחזיק בהן.

<מעין נשר: חלק מהקרקעות לא רשומות בגלל כל מיני סכסוכים של הרבה יורשים ושם אין לנו מה לעשות, אבל חלק פשוט לא נרשמו ואנחנו רוצים לתת הזדמנות למי שלא רשם, לבוא ולהסדיר את זה.

משה גפני: כל הכבוד לכם.

<מעין נשר: כדי שהוא יוכל לרשום את הקרקע על שמו.

<מעין נשר: חלק מתהליך הרישום לא נוגע למדינה אבל חלק ממנו הוא באחריות משרד האוצר מאחר ונדרש אישור של רשות המסים לכך שמי שרוצה לרשום את הקרקע על שמו, שילם את כל חובות המס שלו למדינה.

<מעין נשר: אנחנו באים ואומרים בהצעה שלנו כאן

<מעין נשר: שתשלום החובות לא יהווה תנאי לרישום.

<מעין נשר: זה לא אומר שהמדינה מוותרת על החובות האלה ולא רשאית לגבות אותם אחר כך באמצעים אחרים שיש לה, אלא היא פשוט לא גובה אותם בנקוד הרישום ואומרת תרשום את הנכס שלך על שמך, אתה יכול גם אם לא שילמת לנו את כל החובות.

משה גפני: היית מאוד ברורה.

משה גפני: אתם לא מוותרים על החובות, זה ברור.

משה גפני: כל הכבוד לכם.

משה גפני: אני מחפש למצוא מתי פעם ויתרתם על החובות.

<מעין נשר: אתה רוצה שנוותר כאן?

משה גפני: מה פתאום?

רחל עזריה: זה היה בסעיף הקודם.

משה גפני: אני מבקש להקריא ואז תהיה התייחסות.

משה גפני: מעין, אני מסביר לך כבר הרבה פעמים שאנחנו לא ישנים רצוף.

משה גפני: אם אפשר להקריא, בבקשה.

<מעין נשר: יקריא ישי מרשות המסים.

<ישי פרלמן: 9.

<ישי פרלמן: תיקון חוק מיסוי מקרקעין (שבח ורכישה) בחוק מיסוי מקרקעין (שבח ורכישה), התשכ"ג-1963 (בפרק זה – חוק מיסוי מקרקעין) – בסעיף 16, אחרי סעיף קטן (א) יבוא: "(א1) (1) בסעיף קטן זה, "יישוב מיעוטים" – יישוב ששמונים אחוזים לפחות מתושביו אינם יהודים, לפי נתוני הלשכה המרכזית לסטטיסטיקה.

<ישי פרלמן: (2) נמכרה זכות במקרקעין המצויים בתחומי ישוב מיעוטים, ומכירה קודמת של אותה זכות, שנעשתה לפני יום י"ט בכסלו התשע"ו (1 בדצמבר 2015) ושלא מתקיימים לגביה התנאים שבסעיף קטן (א), לא נרשמה בפנקסי המקרקעין (בסעיף קטן זה – מכירה קודמת שאינה רשומה), יחולו הוראות אלה: על אף הוראות סעיף קטן (א)(1), תוקפה של המכירה הקודמת שאינה רשומה לא יותנה בקיום התנאים המפורטים באותו סעיף קטן.

<ישי פרלמן: מכירת הזכות במקרקעין תירשם בפנקס המקרקעין, בהתקיים האמור בסעיף קטן (א)(2), על אף המכירה הקודמת שאינה רשומה, ובלבד שהמנהל אישר כי הרוכש דיווח להנחת דעתו של המנהל, לגבי כל מכירה קודמת שאינה רשומה, על פרטי הזכות במקרקעין, פרטי העסקה ופרטי הצדדים לה, הידועים לו.

<שגית אפיק: תסביר את הסעיף הקטן הזה.

<ישי פרלמן: הסעיף הקטן הזה בעצם קובע דבר כזה.

<ישי פרלמן: ככלל, בחוק מיסוי מקרקעין לא ניתן לרשום קרקע – כמו שמעין אמרה – טרם משולמים כל המסים.

<ישי פרלמן: במקרה שיש עסקה שהמוכר רשום, צריך לשלם רק את המסים, מס שבח ומס רכישה ומס רכוש, לגבי האדם הזה אבל במקרה שיש עסקת שרשרת, זה יותר מסובך.

<ישי פרלמן: במקרה שאני לא רוכש את הקרקע ממוכר שרשום במרשם מקרקעין, אני צריך להוכיח שכל החוליות בשרשרת שילמו את המסים.

<ישי פרלמן: הסעיף הזה אומר שאתה צריך להוכיח את תשלום המס בעסקה האחרונה.

<שגית אפיק: לא להוכיח, לדווח.

<ישי פרלמן: לדווח ולשלם.

<שגית אפיק: את תשלום המס.

<ישי פרלמן: בעסקה האחרונה ובעסקאות הקודמות גם אם לא שולם המס, אנחנו נאפשר לך לרשום את הקרקע על שמך.

משה גפני: זאת אומרת, הוא חייב לשלם בעסקה האחרונה.

משה גפני: הוא לא חייב לשלם בעסקאות קודמות אלא מספיק שהוא מדווח, אבל אתם לא מוותרים על החוב.

<ישי פרלמן: בדיוק.

<שגית אפיק: כמה בירוקרטיה תפעילי להנחת דעתו של המנהל?

אוסאמה סעדי: החוב ימשיך לחול, על מי?

אוסאמה סעדי: על הבעל הרשום?

<ישי פרלמן: לא.

<ישי פרלמן: מה פתאום?

<ישי פרלמן: החוב יחול על מי שחייב במס.

<קריאה: מס שבח על המוכרים.

אוסאמה סעדי: אנחנו מדברים על עסקאות שלא נרשמו אלא מכרו באמצעות ייפוי כוח.

<ישי פרלמן: או הסכם.

אוסאמה סעדי: או הסכם.

אוסאמה סעדי: נגיד שדיש שלוש-ארבע עסקאות קודמות, בא הקונה החמישי ואתה מאפשר לו עכשיו לפי התיקון הזה לרשום את העסקה על שמו בלי "להתחשבן" אתו על כל העסקאות הקודמות.

<ישי פרלמן: נכון.

אוסאמה סעדי: אבל נגיד שאחרי כן מתברר שיש שלוש-ארבע עסקאות שלא דווחו, בלשכת רישום המקרקעין יש את הבעלים שיכול להיות שכבר נפטר לפני עשרים-שלושים שנים ואז יש לו יורשים.

אוסאמה סעדי: אתה תמשיך?

אוסאמה סעדי: מה אשמת אותם יורשים שהאבא שלהם מכר את הקרקע בשנת 1970 ואחרי כן נעשו מספר מכירות?

אוסאמה סעדי: את מי אתה מחייב כאן?

<ישי פרלמן: אני מחייב את מי שהיה חייב במס ולא שילם את המס כשהוא היה חייב בו ולא דיווח לרשות המסים.

אוסאמה סעדי: אבל איך תדע?

עבדאללה אבו מערוף: כל מקרה פרטני.

עבדאללה אבו מערוף: אם יש כאלה, יש.

עבדאללה אבו מערוף: אם לא, אז לא.

עבדאללה אבו מערוף: אנחנו מבינים שיכול להיות שיש חובות שייעלמו ויימחקו ואין להם כתובת.

אוסאמה סעדי: יש חוב שהתנפח בגלל הקנסות ובגלל ההצמדות.

אוסאמה סעדי: אז יש בעל רשום שנפטר והיורשים שלו עלולים להיות נתבעים בסכומים גדולים.

עבדאללה אבו מערוף: במקרה הזה אתה מבין את זה יותר טוב ממני.

עבדאללה אבו מערוף: כל עוד הקרקע לא נרשמו בטאבו, לא נרשמה.

עבדאללה אבו מערוף: אפילו שאתה יורש חוקי, הקרקע לא על שמך.

עבדאללה אבו מערוף: בעל הקרקע, אפילו אם הוא האבא, אם הוא לא נתן ליורש, הוא לא נתן.

עבדאללה אבו מערוף: נגמרה העסקה.

עבדאללה אבו מערוף: העסקה האחרונה היא העסקה האחרונה.

משה גפני: ישי, אם אפשר להוריד את זה.

משה גפני: "ובלבד שהמנהל אישר כי הרוכש דיווח לו לגבי מכירה קודמת".

משה גפני: זאת בירוקרטיה.

<ישי פרלמן: הסעיף הזה הוא מנוסח בצורה מאוד רכה.

משה גפני: מה זה להנחת דעתו של המנהל?

<שגית אפיק: איך אתם תפעילו אותו?

<שגית אפיק: כמה בירוקרטיה תפעילו?

<ישי פרלמן: אנחנו לא נפעיל כאן הרבה בירוקרטיה.

<ישי פרלמן: לא נדרוש כאן אישורים.

<שגית אפיק: מה כן תדרשו.

<ישי פרלמן: נדרוש שהוא ירשום.

משה גפני: ובלבד שהמנהל אישר כי הרוכש דיווח לו.

<יניב כהן: צריך לזכור שגם בטאבו צריך להוכיח שהוא זכאי להירשם.

<יניב כהן: הוא הולך לטאבו, בסדר, נתנו לו אישור, גם בטאבו צריך להוכיח שהוא זכאי להירשם.

<שגית אפיק: מה כן תדרשו?

משה גפני: למה לא צריך שיהיה כתוב שהמנהל אישר שהוא דיווח לו?

משה גפני: מה זה להנחת דעתו של המנהל?

<מעין נשר: שים לב שבסוף המשפט רשום "הידועים לו".

<ישי פרלמן: אם הבעיה של היושב ראש היא "להנחת דעתו של המנהל", אני חושב שאפשר.

<שגית אפיק: דיווח לגבי כל מכירה קודמת.

<ישי פרלמן: בסדר.

<ישי פרלמן: אם זה רק דיווח.

<מעין נשר: חשוב לנו שיישארו שתי המלים "הידועים לו" מאחר ואם לא רשומות המלים האלה - - -

משה גפני: בסדר.

משה גפני: אני מציע שיהיה כתוב: ובלבד שהמנהל אישר כי הרוכש דיווח לו לגבי כל מכירה קודמת שאינה רשומה, על פרטיה, הזכות במקרקעין, פרטי העסקה ופרטי הצדדים לה הידועים לו.

<ישי פרלמן: בסדר.

<שגית אפיק: גם כאן לא תפעילו בירוקרטיה.

משה גפני: לא להפעיל בירוקרטיה.

רחל עזריה: זה מהלך שמקל.

משה גפני: נכון.

משה גפני: גם אני חושב כך.

רחל עזריה: הוא מוריד חוסר ודאות.

<ישי פרלמן: (3) אין בהוראות פסקה (2) כדי לגרוע מחובתו של צד למכירה קודמת שאינה רשומה להצהיר עליה על פי הוראות הפרק השביעי ולשלם את המס החל בשלה.

<ישי פרלמן: (4) על אף הוראות סעיף 11א(1) לפקודת המסים (גבייה), נרשמה מכירת זכות במקרקעין בפנקס המקרקעין לפי הוראות סעיף קטן זה, לא יהיה מס הרכישה שלא שולם במכירה קודמת שאינה רשומה, שעבוד על אותה זכות במקרקעין.

<ישי פרלמן: (5) הוראות סעיף קטן זה יחולו על אף האמור בסעיף 12 לפקודת המסים (גבייה).

<ישי פרלמן: בפקודת המסים (גבייה) יש הוראות דומות להוראות בחוק מיסוי מקרקעין שמקשות על רישום.

<ישי פרלמן: זה מה שפסקה (5) אומרת, שאפילו שאמרו שם, הסעיף הזה מתגבר.

<ישי פרלמן: לגבי פסקה (4), נפסק בבי המשפט שמס רכישה מהווה שעבוד.

משה גפני: אני רוצה לדעת מה קרה לרשות המסים שנהייתה טובה.

<שגית אפיק: זה אגף תקציבים.

משה גפני: מה קרה שאגף התקציבים נהיה נחמד?

משה גפני: מה קרה?

משה גפני: היה משהו?

<שגית אפיק: הם לא ויתרו על החוק.

משה גפני: בכל אופן, שנדע שזה אגף התקציבים.

עבדאללה אבו מערוף: זאת טיפ טיפה העדפה מתקנת.

<שגית אפיק: בוועדת הפנים עלה הנושא של מסים עירוניים.

<שגית אפיק: אתם מדברים כאן על מס שבח ולא על מסים עירוניים.

<שגית אפיק: הבנתי ששם השאלה הזאת עלתה.

<שגית אפיק: האם זה יחול גם לגבי זה?

<מעין נשר: אני אסביר מה שהסברתי בוועדת הפנים.

<מעין נשר: אנחנו יודעים שיש צורך לשלם גם את החובות לרשות המקומית.

<מעין נשר: כאן היה צוות ממשלתי.

<מעין נשר: שיתפנו כשיתופים כנציגי ציבור גם את נציגי הרשויות המקומיות, אבל מי שקיבל את ההחלטות, כתב את הדוח וגיבש את ההמלצות הייתה הממשלה.

<מעין נשר: חשבנו שזה לא נכון לקחת על עצמנו למחול על חובות של הרשויות המקומיות בצורה כזאת.

<מעין נשר: לרשויות המקומיות יש פחות מקורות גבייה מאשר יש למדינה.

<מעין נשר: יש להן את הארנונה שלהן ואת היטלי הפיתוח.

אוסאמה סעדי: מה עם החובות לעיריות?

<מעין נשר: אנחנו חושבים שהחובות לעיריות זה לא משהו שנכון לוותר על התנאי שלו לרישום.

משה גפני: טוב, זה לא מעניין אותנו.

אוסאמה סעדי: אז אי אפשר לרשום.

<מעין נשר: אדוני, היועצת המשפטית שלך שאלה.

<מעין נשר: אם לא מעניין, לא צריך.

עבדאללה אבו מערוף: זה לא תנאי לרישום.

אוסאמה סעדי: זה כן תנאי לרישום.

משה גפני: חברי הכנסת, אם למישהו יש הערות בעניין הזה, בבקשה.

אוסאמה סעדי: אדוני היושב ראש, המטרה בהמלצות של צוות 120 יום הן כן להקל על האפשרות לרשום את המקרקעין בטאבו על אף שיש שרשרת של עסקאות קודמות וזאת על מנת להקל על רישום ואז גם אחרי כן על קבלת היתרים, על תכנון, על קבלת משכנתא וכל הדברים האלה.

אוסאמה סעדי: אבל כאן אנחנו רואים שמצד אחד כן מקלים כי אומרים שמבחינת מס שבח ומבחינת מס רכישה אפשר שרשות המסים לא תעמוד על העסקאות הקודמות אלא רק על העסקה האחרונה, אבל גם כאן יש בעיה.

אוסאמה סעדי: ברגע שאני קונה ממר גפני, מר גפני יכול ללכת ולרשום את העסקה בלי להתחשב בכל העסקאות הקודמות, אבל מר גפני ילך ויביא את ההסכם שהוא קנה את זה ממני.

אוסאמה סעדי: אני לא רשום שם כי אני קניתי רףק בהסכם ולא רשמתי את זה בטאבו.

אוסאמה סעדי: אני קניתי את זה ממיקי לוי.

משה גפני: מה אתה מציע לעשות?

אוסאמה סעדי: לכן אני אומר שכאן, ברגע שאנחנו מקבלים את זה בלי לבוא ולוותר על החובות האלה, יכול להיות שאנחנו נבוא ויהיו בעלים רשומים.

משה גפני: אבל יהיה רישום.

מיקי לוי: חבל שאחמד טיבי יצא.

אוסאמה סעדי: הנה, הוא כאן.

אחמד טיבי: זה קורה לי הרבה שאומרים שיצאתי.

רחל עזריה: אתה פשוט שקט מדי.

מיקי לוי: אני יודע שניסינו לבוא להסדר, בואו תרשמו.

מיקי לוי: אנחנו הובלנו מהלך של ביטול הקנסות.

מיקי לוי: נכון?

עבדאללה אבו מערוף: הוא מדבר על משהו אחר.

אוסאמה סעדי: אני רוצה להשלים.

משה גפני: בקצרה.

משה גפני: עד 7:00 חייבים לסיים את הישיבה.

אוסאמה סעדי: נקודה שנייה.

אוסאמה סעדי: כאן לא פתרנו את הבעיה של הרישום.

אוסאמה סעדי: גם אם נתעלם מהעניין הזה של בעלים קודמים, ברגע שאין ויתור גם מהצד של רשות מקומית, וזה תנאי לרישום, לא עשינו משהו.

משה גפני: רשות מקומית, זה לא כאן.

משה גפני: זאת ועדת הפנים.

משה גפני: אני לא יכול לעשות בעניין הזה.

אוסאמה סעדי: הם צריכים לבוא ולהביא גם תיקון לוועדת הפנים.

אוסאמה סעדי: את אותו תיקון.

משה גפני: אני לא יכול על ועדת הפנים בעניין הזה.

משה גפני: זה לא נמצא אצלנו בוועדה.

משה גפני: מעין, רצית להשיב לו?

<מעין נשר: כן.

<מעין נשר: גם לגבי מה שאמר חבר הכנסת מיקי לוי.

<מעין נשר: היו מבצעים בעבר של רשות המסים שבאה ואמרה שהיא לא גובה את כל החובות של מס רכוש כולל הריבית אלא אני גובה רק את הקרן, קרן פלוס 15 אחוזים, ולא באו אנשים ושילמו.

<מעין נשר: למה?

<מעין נשר: כי ביקשו מהם את כל שרשרת חובות העבר של עסקאות בנכס והמיסוי היה תנאי לרישום.

<מעין נשר: אנחנו חשבנו שהפעם זה באמת לא נכון לבוא ולעשות עוד מבצע אלא פשוט להסיר את התנאי הזה ולהגיד שזה לא תנאי לרישום.

<מעין נשר: מה שאמר חבר הכנסת אוסאמה סעדי, הוא צודק.

<מעין נשר: בסוף אם יבוא מישהו שקנה קרקע ממישהו, אם א' קנה קרקע מ-ב' ו-ב' לא יכול להוכיח שהקרקע היא שלו, זאת בעיה.

<מעין נשר: אנחנו לא פותרים את הבעיה הזאת כאן.

<מעין נשר: אנחנו באים ואומרים שאת התנאי של רשות המסים, אנחנו מסירים מהדרך.

<מעין נשר: אם אתה לא יודע להוכיח שהקרקע שקנית היא באמת של מי שקנית אותה ממנו, עכשיו לך ותמצא הוכחות.

עבדאללה אבו מערוף: הוא דיבר על החובות לרשות המקומית.

<מעין נשר: אנחנו לא משנים כאן את כל דיני הקניין במדינה.

<מעין נשר: אנחנו מקלים במידה מסוימת.

משה גפני: בסדר.

משה גפני: תיקון חוק מס רכוש וקרן פיצויים.

משה גפני: בבקשה, עמוד 1602.

<ישי פרלמן: המשך ההסדר.

<ישי פרלמן: 12.

<ישי פרלמן: תיקון חוק מס רכוש וקרן פיצויים.

<ישי פרלמן: בחוק מס רכוש וקרן פיצויים, התשכ"א-1961, בסעיף 54, אחרי סעיף קטן (ב) יבוא:

<ישי פרלמן: המשך ההסדר.

<ישי פרלמן: 12.

<ישי פרלמן: תיקון חוק מס רכוש וקרן פיצויים.

<ישי פרלמן: בחוק מס רכוש וקרן פיצויים, התשכ"א-1961, בסעיף 54, אחרי סעיף קטן (ב) יבוא: (2) נרשמה בפנקסי המקרקעין, לפי הוראות פסקה (1), פעולה בקרקע כאמור באותה פסקה, בלי שהומצא אישור המנהל כאמור בסעיף קטן (א), לא יפגע הרישום בתוקפו של שעבוד לפי סעיף 11א(1) לפקודת המסים (גבייה), ורשם המקרקעין ירשום את השעבוד על פי הודעת גובה מסים כהגדרתו בפקודה האמורה.

<ישי פרלמן: שולם המס שלגביו נרשם השעבוד, ימחק רשם המקרקעין את השעבוד על פי הודעת גובה המסים כאמור.

משה גפני: ברור.

<ישי פרלמן: (3) הוראות סעיף קטן זה יחולו על אף הוראות סעיף 12 לפקודת המסים (גבייה)".

משה גפני: עכשיו אני רוצה לסכם.

משה גפני: לגבי החוק הזה, האמת היא שאני תומך בו.

משה גפני: זאת הפעם הראשונה שאני אומר בחוק ההסדרים שאני תומך.

<שגית אפיק: למה?

<שגית אפיק: כבר העברנו כמה חוקים.

משה גפני: מה שהעברנו, העברנו.

משה גפני: אני מדבר על אלה שלא העברנו.

משה גפני: האמת היא שהייתי מצביע עכשיו, אבל לא הודעתי לחברים ולכן לא נצביע.

משה גפני: מסעוד גנאים, זה בסדר, אני מייצג אותך.

מסעוד גנאים: הצבעתם?

משה גפני: האמת היא שהייתי מצביע והייתי מאשר את זה, אבל לא הודעתי לחברים ולכן אנחנו נעביר את זה להצבעות הכוללות, חוץ מזה שבהצבעות הכלליות על חוק ההסדרים כנראה יהיו חלק שיצביע נגד ואני רוצה שיהיה לי עוד כמה שיהיו בעד.

עבדאללה אבו מערוף: כאן כולם בעד.

משה גפני: כן.

משה גפני: זה לגבי הסעיף הזה.

משה גפני: לגבי העיף הראשון שנוגע לרשות המסים, אני מבקש את הנוסח.

משה גפני: אני לא בטוח שאני אלך על מיסוי מקרקעין כי זה באמת משהו חדש אבל אני לא מביע עמדה.

משה גפני: תביאו את הנוסח.

משה גפני: לגבי הסעיף הקודם, מאוד קשה לי אתו.

משה גפני: מאוד.

באסל גטאס: איזה סעיף?

משה גפני: שדובר על מיטב השפיטה.

מיקי לוי: שומה חלקית.

משה גפני: אם אתם תוסיפו עוד כסף לבתי הספר הנוצרים, אולי נעשה דיל.

משה גפני: סתם.

משה גפני: גבירותיי ורבותיי, תודה רבה.

משה גפני: הישיבה נעולה.

משה גפני: השעה 18:58.

משה גפני: אמרתי שאני לא ממשיך אחרי 19:00.